《钱友归侍》
宋代·叶茵

闽江闽山相对青，照人肝胆寒如冰。
路旁修松夹古桂，风鼓吟髭月随袂。
君来莱衣我独无，此乐不能与之俱。
老夫耄矣君年少，喜见功名将远到。
归欤归欤盍归欤，长途玉汝千金躯。
来秋来作广寒客，相携醉舞红尘陌。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。